**Urin prvi mlaz**

Adekvatan uzorak je prvi mlaz prvog jutarnjeg urina. Koristi se za pretrage na urogenitalne mikoplazme i ureaplazme, klamidiju (CUM), *Neisseria gonorrhoeae* i *Trichomonas vaginalis*. Ukoliko nije moguće sakupiti prvi jutarnji urin, prihvatljiv je i uzorak urina uzet tijekom dana, pod uvjetom da je od zadnjeg mokrenja do mokrenja tijekom kojeg će se uzeti uzorak prošlo 4 sata.

POSTUPAK:

* Oprati ruke,
* u žena: oprati vodom vanjsko ušće uretre i područje vulve, u smjeru od sprijeda prema natrag u jednom navratu (pomoću pamučne maramice ili gaze namočene u sterilnu fiziološku otopinu),
* u muškaraca: oprati vodom glans i vanjsko ušće uretre,
* ne brisati se ručnikom,
* sakupiti prvi mlaz u sterilnu posudu do njene polovice pazeći da se ne dodiruje rub,
* čvrsto zatvoriti posudu i očistiti vanjski dio,
* oprati ruke još jednom,
* označiti posudu (navesti ime i prezime pacijenta/korisnika),
* uzorak odmah poslati u laboratorij s uputnicom.

NAPOMENA:

* Otvor uretre ne smije nikako doći u kontakt s dezinficijensom (npr. benzalkonij, heksaklorofen) jer je dovoljna jedna kapljica da urin postane sterilan.
* Nikada ne uzimati uzorak urina iz noćne posude ili „guske”.

Uzorak dostaviti u laboratorij u što kraćem vremenu, unutar 2 sata od uzorkovanja.

Posudu za urin je moguće dobiti u Prijemnoj ambulanti MIS-a ili kupiti u ljekarni.